**BILAG TIL KONTRAKT MED LEVERANDØR AF BEREDSKABS- OG AMBULANCETJENESTE**

Dette bilag finder anvendelse i forbindelse arrangementer under Danmarks Motor Union (DMU), hvor der jf. Bekendtgørelser og DMU-reglementer skal benyttes Beredskabs- og Ambulancetjeneste-ydelser i forbindelse med motorløb med offentlig adgang.

Det overordnede formål med denne blanket er, at klubberne kan indhente skriftlig bekræftelse fra leverandør af beredskabs- og/eller ambulancetjeneste på - at alle godkendelser og autorisationer i forhold til virke indenfor området er opfyldt.

Den underskrevne erklæring fra leverandør indgår som bilag til kontrakt og fremvises for

dommer ved løb, hvor klubber under DMU benytter samarit og beredskabstjenester, herunder ambulancetjeneste. Blanketten skal sammen med kontrakt endvidere fremvises på forlangende til DMU og relevante myndigheder.

**TRO OG LOVE ERKLÆRING**

Som leverandør bekræfter jeg hermed at være bekendt med og følge den enhver tid gældende lovgivning for henholdsvis beredskab- og ambulancetjeneste. Jeg er bekendt med ”Bekendtgørelse om afholdelse af Motorløb på bane” samt ”Bekendtgørelse om planlægning af sundhedsberedskabet og det præhospitale beredskab samt uddannelse af ambulancepersonale m.v.” og de forpligtelser der følger hermed.

Som leverandør er jeg opmærksom på, at der med denne tro og love erklæring følger både en lægelig og almindelig aftaleretsligt forpligtelse til at overholde gældende lovgivning.

Såfremt denne forpligtelse tilsidesættes af leverandør, så betragtes kontrakten som misligholdt.

**Udfyldes af klub:**

Arrangement:

Offentlig adgang Ja/Nej:

Arrangør (klub):

Dato fra: Dato til:

**Udfyldes af Læge:**

Navn

Dato:

Sted:

Underskrift:

**Udfyldes af Ambulancemandskab:**

Leverandør (firmanavn):

Navn korpsansvarlig:

Dato:

Sted:

Underskrift:

**VEJLEDNING: BILAG TIL KONTRAKT MED BEREDSKABSTJENESTER VED MOTORLØB MED OFFENTLIG ADGANG.**

Motorsporten og BMX benytter sig af Beredskabs- og Ambulancetjenester. Generelt gælder det, at sporten ved indgåelse af aftaler med sådanne firmaer er at betragte som forbrugere, lige såvel som hvis en klub entrerer med en elektriker eller murer.

Det er med andre ord den pågældende udbyder, som er ansvarlig i forhold til at overholde gældende lovgivning for området. Men efter en række kritisable sager har DMU`s hovedbestyrelse besluttet, at DMU`s klubber anbefales at indhente en underskrift fra leverandør, således, at denne underskriver en tro og love erklæring på, at regelgrundlag for området overholdes af det pågældende firma.

I det følgende en kort gennemgang af centrale bekendtgørelser på området.

**Justitsministeriet:**

**Bekendtgørelse om afholdelse af motorløb på bane**

Justitsministeriets bekendtgørelse er gældende lov for klubber der ”arrangerer motorløb på bane med og uden offentlig adgang”. Se bekendtgørelsen her:

<https://www.retsinformation.dk/Forms/R0710.aspx?id=132536>

Når DMU arrangerer løb godkendt efter bekendtgørelsen om motorløb på bane, så skal der i udgangspunktet ved løb uden offentlig adgang være to uddannede samaritter til stede, samt forefindes et samariterrum.

Ved motorløb med offentlig adgang skærpes kravet, og der kræves desuden tilstedeværelse af en læge og en ambulance.

Af § 13, stk. 5, fremgår at:

"Arrangøren skal gøre den tilstedeværende læge og det tilstedeværende ambulancemandskab opmærksom på reglerne i §13, stk. 3 og 4, senest i forbindelse med aftaleindgåelsen."

Dette understreges af § 16, stk. 2 - hvor der fremgår varsling af bødestraf, såfremt dette ikke er sket i forbindelse med løbsafholdelsen.

For at sikre at klubben har dokumentation på plads, i forhold til bekendtgørelsens krav, så er nærværende vejledning samt ovenstående blanket til underskrift fra leverandør udformet.

Bekendtgørelsen, som er central for Motorsportsaktiviteter, kan desuden benyttes som retningsgivende for krav ved BMX arrangementer. Der fremgår af bekendtgørelsen i §13 en række henvisninger til de krav som skal opfyldes, både ved anvendelse af samaritter og ambulance, hvor der desuden henvises til Sundhedsloven.

**Sundhedsloven:**

**Bekendtgørelse om planlægning sundhedsberedskab**

I Sundhedsloven er der en række krav til det beredskab som ydes af beredskabs- og ambulancetjenester. Tjenesterne er her underlagt:

”Bekendtgørelse om planlægning af sundhedsberedskabet og det præhospitale beredskab samt uddannelse af ambulancepersonale m.v.,” og beskrivelse af denne kan findes her:

<https://www.retsinformation.dk/Forms/R0710.aspx?id=139180&exp=1>

Ved forelæggelse af ovenstående blanket, samt sikring af underskrift på samme, så sikres at klubben opfylder sit ansvar – og at leverandøren eksplicit underskriver og indestår for at alle bekendtgørelser og autorisationsregler følges.